經數: 二八一六

經名: 因緣心釋論開決記

頁數: 一一八一

上	欄

言問曰者. 五德弟子問師之辭  言何者煩

惱. 何者是業. 何者見苦. 此差別之法當於何

攝者爲軌範. 師云. 何三法攝於十二. 已說分

明典功之語我已知辨. 十二法中幾煩惱道

幾是業道幾苦道攝幾因幾果. 我今疑惑請

爲解釋故生問也. 言答曰者. 謂師欲斷除弟

子疑惑而對答也. 言初八九煩惱者. 爲此三

法擾亂有情法義同故. 故煩惱攝非體相同.

謂無明於事不明了時擾亂心故. 愛著事時

擾亂心故. 取耽於事行行之時擾亂心故. 十

地經云. 三道成就苦諦集諦無明愛取別雜

染道而無斷絶. 行有二. 法業道不斷餘七支.

法苦道不斷此論與經義同一也言二及十

見業者. 爲此二法體相雖殊造作義同故立

業名. 謂行卽從於身口意門造福等業有增

後有而作業故言餘七皆是苦者. 爲此七

法而皆從於業雜染生同一果相. 三八苦性

故立苦名  經及諸論先列無明末後老死. 有

何義趣次第如是. 爲諸有情從無始來不了

因果及以眞性而有迷惑. 從於迷惑而有造

作. 以行習氣 令心顚倒. 心顚倒故而於當來

續生. 名色以相續故六處成就. 根成就故而

觸於境. 卽便觸受於境受用. 受用境故於現

染著未來生愛. 以生欲故取心積集. 以積集

故來生果因有便成就. 卽有起故而於五趣

而受生也. 以有生故卽有老死. 諸有情類從

無始來輪轉生死. 因果次第如是故也. 次第

如是. 無明等法各各單已爲有差別. 一一法

中皆有差別. 謂無明有十九種. 一前際無知.

中	欄

二後際無知. 三彼二俱無知. 四內無知. 五外

無知. 六內外無知. 七業無知. 八異熟無知. 九

業果熟無知. 十於佛無知. 十一於法無知. 十

二於僧無知. 十三於苦無知. 十四於集無知.

十五於滅無知. 十六於道無知. 十七於因無

知. 十八於果無知. 十九於處無知. 行有三

種. 謂罪行福行及不動行. 識有八種. 謂從眼

識至賴耶識. 名色有二. 一圓滿. 謂下二界.

二不圓滿. 謂無色界. 六入有六. 謂眼根等. 而

觸有六. 謂從眼觸至意觸也. 受有十八. 謂眼

具三至意具三. 受有三種. 謂三界愛. 取有四

種. 謂欲見禁及我論也. 而有十二. 謂生果業

集死生中有三界五趣. 生有四種. 謂胎生等

髮白面皺等是老差別. 死及死性別離壽壞

等是死差別  言皆是總攝者. 謂大小乘敎

說有八苦識等七法. 但攝其五餘三不說. 何

故爾耶. 爲伏此難故言皆者攝三苦也. 識等

七法云何攝五. 謂識名色及以六入卽攝五

蔭盛苦. 受觸二法卽攝病苦. 生攝生苦. 老死

卽攝老苦死苦  又經說言. 三苦八苦. 此但

攝八三. 復云何識名色卽六行苦故. 觸受二

法卽苦苦故. 生老死二卽變苦故言是故此

十二支法於業煩惱中等者. 卽是頌中十二

唯三攝釋論辭也  言唯者. 是其遮義. 經中

所說之法. 此中攝盡. 更無有餘者. 顯論勝能

也. 此論難思遍攝諸經廣大義故

次下大門第二明十二支法遞互相生無有始

終門釋論也  言問曰此義已知彼煩惱業苦

云何相生請爲解說者. 十二支法三道攝者.

下	欄

師作分明典功之語. 於中所有盡所有性如

所有性. 我今無倒皆悉了知彼十二法. 何者

是因. 何者是果. 云何相生. 所有因果. 今欲

樂聞請爲解說. 此顯自能及生起也  言從

三煩惱生於二業者. 謂從無明而生於行. 從

於愛取生有故也  言謂上所說苦法者. 卽至

前門文中所謂識名色六入觸受生老死故.

謂從於行從識至受五法生故. 從有而生生

生死故. 言所謂諸煩惱者. 卽無明愛取也所

謂從識至受生於愛取. 從生老死生無明. 故

十二支法遞互相生者. 於四緣中各具幾緣而

作緣耶. 各除因緣緣具餘三緣. 無明若生身

語行法有色之者. 以增上緣而作緣也. 若生

非色意行法者. 等無間緣所緣緣增上緣而

作緣也. 如是餘支若生有色以增上緣而作

其緣. 若生非色以所緣緣等無間緣增上之緣

而爲緣也. 如是非色而於有色亦增上緣而

爲其緣. 而於非色亦以等無間緣所緣緣增

上緣而爲其緣隨. 所應知. 十二支法何故互

相而不作其因緣緣耶. 因緣緣者各各自種

而顯現故. 餘有廣義文繁不述. 如瑜伽論

言言有者有其三種所謂欲色無色者. 此顯三

界有也. 欲界者未離欲愛欲名爲欲界. 色界

者已離欲愛欲未離色愛名爲色界. 無色界

者已離欲愛欲及離色愛欲未離無色欲名無

色界. 欲界有者. 所謂十種. 一欲界無始時

有. 二業有. 三死有. 四中有. 五生有. 六捺落

迦有. 七傍生有. 八鬼趣有. 九人趣有. 十天趣

有. 此名欲有. 於中第一第三第五名自性有.

經數: 二八一六

經名: 因緣心釋論開決記

頁數: 一一八二

上	欄

業者具引其果義立有義也. 中有者而於其

果得後有義故名爲有也. 五趣者而於其果

有受用義故名有也. 色界有者除三惡道及

以人趣餘六是也. 無色有者除三惡道人及

中有餘五果也. 言於中不息而作流輪者. 所

謂於三有中無時暫住無有始終. 煩惱業因

增上力故. 三界五趣受苦果故. 取輪喩者顯

不住義也言彼諸異生世間而自流浪者. 謂

三有中於中不息. 雖作流輪無有作者. 唯有

異因異果. 無有義利自流浪故言言此者.

顯不定義. 非如輪轉次第生於諸有. 此卽不

定者. 爲諸有情三界五趣隨業受生. 無次第

故

次下大門第三明十二支法空故無我門釋論

也言問曰何者. 是身之自在衆生耶. 彼之

作用其事. 何者. 卽是下論生起問也. 謂師先

說三攝十二及以遞互相生之門. 唯言十二

更無別物. 若如是者諸趣有情各各身中皆

有自在名爲衆生. 而卽於彼起衆生想. 衆共

稱侍爲彼本無何不宣說. 若是有者相性業

用其事如何. 願師解釋. 言自在者謂見聞等

也言諸趣唯因果唯除假名此中無衆生者.

謂三界四生及以五趣名爲諸趣. 卽彼諸趣

唯從煩惱業因而生苦果. 於因果上假立衆

生. 隨彼假立起衆生想. 除彼因果更別無有

衆生故也. 論文略故. 雖言無衆生亦攝受者

補特伽羅士夫作者等諸橫計名. 故喩伽等

論云. 離有情義是緣起義. 於離有情復無常

義. 若是無常復暫住義. 若是暫住復依他義.

中	欄

若依他義卽離作用義. 是緣起義等廣如論

說言此是眞實義非假立有者. 所謂卽此

無衆生等緣起緣性甚深之義. 諸佛出現若

不出現性相如是. 非同外道妄計. 我等假立

亦有故. 故言眞實. 言假立之境不成實物者.

爲有難言若彼假立衆生有者. 假立衆生

卽是有. 故何故汝言此中無衆生耶. 爲答此

難故此言也

此下大門第四明十二支法離二邊故不轉移

門釋論也. 辭此文分二. 初法. 後喩. 此分法

也言論曰若如是者. 所謂如前諸趣唯因

果此中無衆生. 若如是故也言誰從此世

至於他世者. 若無我人衆生壽者. 誰從此世

造善惡業移至他世受善惡報. 又若無我至

他世者.  外道亦言無有他世立斷見論. 此何

差別言答曰無有極微等法者. 所謂於五

[&FFFF]#中無有少許至他世故也  言雖然者. 雖

五[&FFFF]#中無有少法而至他世. 唯從於空法還

生於空法故也  言唯從於空法還生於空法

者. 此頌意明因中無有極微等法而至於果

故轉有. 經云. 業者作已滅壞. 滅已不住方

所. 雖然臨終之時各各近住心意中現. 如是

大王後識滅時. 生分之識最初生於人天等

趣. 無有一法從於此世移至他世. 雖然亦現

捨壽及初生法也. 最後滅識名爲捨壽. 初生

之識名爲生法. 最後滅者無有至處. 初生法

者無所從來. 何以故. 自性寂故. 後識後空捨

壽. 捨壽空業. 業自空. 初識初空. 生者生空.

雖然而業不失. 是故此論與經義同. 餘釋論

下	欄

辭自明不說

次下後明喩也 言此中問曰等請辭者. 從

空生空. 微細難知故請喩也. 言此答曰等立

八喩者. 雖詮一義爲諸有情根機不等建多

喩也言言[&FFFF]#者. 卽色受想行識[&FFFF]#也. 此五

[&FFFF]#相所有廣義. 如五[&FFFF]#等餘論所明. 今略辯

相. 言色[&FFFF]#者. 謂四大種及四大種所造諸色

言受[&FFFF]#者. 謂三領納. 一苦. 二樂. 三不苦

不樂. 樂謂滅時有和合欲. 苦謂生時有乖離

欲. 不苦不樂謂無二欲. 言想[&FFFF]#者. 謂於境界

取種種相. 此復有三. 謂小想大想及無量想.

言行[&FFFF]#者. 謂除受想諸餘心法及心不不相

應行言識[&FFFF]#者. 謂於所緣境了別爲性. 此

復有三. 一六轉識. 二末那識. 三阿賴耶識

言相續結者. 滅已從彼因所生餘者是也. 若

因果各別不相雜故因滅果生. 如秤高下同

一刹那無時隔也. 言是故流輪. 後虛不妄分

別習氣而十法流輪. 卽是十法苦果虛妄分

別習氣. 卽煩惱業五因法也

次下大門第五明還滅門釋論也  言後言應

者. 卽是逆觀. 義當知反. 彼等釋論辭者. 與上

論頌智應察相合故. 後言應者. 當知反彼雜

染因果三道法也  此中有問. 云何反彼雜

染因果三道法耶. 爲欲顯示眞聖之道故. 故

言應觀諸法無常苦空無我等也  言應觀諸

法者. 謂觀明流十二法也  言無常者. 無明

等法滅壞性故  言苦者. 無明等

苦性故. 言空者無明1

經數: 二八一七

經名: 大乘經纂要義

頁數: 一一八三

上	欄

1大乘經纂要義一卷

敬禮無上一切佛	證於三身天人尊

敎法甚深難思議	無爲解脫僧和合

是眞歸依於三寶	諸佛出世如憂曇

如悔盲龜遇色木	人身難得甚希有

從玆一失復難期	於此身中終漸進

永常棄捨於八難	依敎修行加精進

善惡之業亦不亡	如因値種果亦然

所以遠離於十惡	精勤修習於十善

須善分別其二諦	常捨輪□心解脫

勤行正道增智慧	願修聖跡證無爲

如是一切衆生先須歸依三寶敬事遵仰. 三

寶者何. 所謂佛法僧寶. 言佛寶者. 所謂法體

報化之身具足三種名2爲佛寶. 言法身者. 具

不思議無分別智. 於一切法自在觀察. 言報

身者. 是不思議功德成就. 超過人天快樂. 具

足相好殊勝離於生死. 證得究竟盧舍那身.

言化身者. 成就慈悲誓願究竟. 盡於生死度

脫衆生. 隨機引道永離衆苦. 入於母胎誕身.

出家降伏魔怨. 轉正法輪. 示涅槃相. 具足德

者. 超過人天時乃現耳. 是故難3遇. 世無喩

者. 所以假世間寶顯其法義. 令諸衆生獲無

上果. 永離生老輪□之苦. 少分歸依卽蒙

加護. 諸惡鬼神不能4侵擾. 具斯五義. 獲如

意寶於世出世爲人天師. 兩足中尊眞5實依

故. 言法寶者. 所有敎法於眞俗諦說十二

中	欄

分. 修八聖道悟眞體性. 本來寂靜無住涅槃.

號名三寶. 所以佛未出世不能顯其□要之

法. 如來出世甚爲希有. 所說敎法亦復如

是. 非餘外道能顯其義. 一切諸法所不能及.

以斯法寶利樂之道與佛無異. 是名法寶. 所

言僧者. 大菩薩衆不著生死. 不住涅槃自利

利他具足成就. 及諸羅漢八上人等住解脫

地. 凡夫比丘各各信受樂於聖位出家學道.

別別解脫. 依敎修行. 雖6未證果而能修行

軌範. 聖法佛不出世亦無僧寶. 等同如來生

希有相. 一切無上智德具足. 依聞思修善漸

微妙. 世間諸仙具聖惠者. 修安樂地. 如是

7造作僧寶爲勝. 如上三寶諸功德力有大慈

悲. 最尊最勝不思議故. 能拔衆生現在苦難.

永離生死長劫輪□. 亦能加護得解脫樂. 應

當供養無上三寶. 先須恭敬作禮歸依能生

一切福德之芽. 永離一切苦惱之事. 諸佛如

來具8是功德. 出興於世甚爲希有. 與諸群

生同種善根. 出現於世如憂曇花. 諸佛出世

傳甚深法亦復如是. 佛出於世雖有深法遇

人身者要須具足善業成就. 其難亦爾. 譬如

大海於海底中有一盲龜. 壽億萬劫百年. 一

度昇於水上. 或時有人棄一竅木置於海中.

其龜出水以頭遇斯色木之孔甚爲希有. 或

得人身難亦如是. 雖得人身六根具者得聞

正法身心自在. 依敎修行最甚難有. 衆生

之界不可思議. 其中獲得人身六根具足自

在受生極最難故. 所以如來及法現於世間

亦復難遇. 人身難得. 今乃獲得大報分故. 時

下	欄

乃一現於前數劫承善業故方得9人身. 特須

精勤勿令靈棄. 增加智慧及法善根聖地已

來須心勝行. 誓不復墮地獄餓鬼畜生之趣.

不聞三寶邊地下賤雖得人身盲聾音  □長

壽天難或生人中信邪到見. 雖佛出世佛前

佛後八難之中. 種種苦惱障道之處. 不復

墮落永離八難. 如來世尊證大果報. 諸修行

者勤加精進如救頭燃□除八難大善成就.

然善惡業纖女不亡. 如昔仙人嬌答摩等以

草刺於鹿蠅遺道. 於五百歲下部之中受木

籤報. 後乃致死. 昔有童子以恭敬心施僧白

石一□之許. 承斯因緣於無量劫生豪富家.

11雨其七寶具足成就快樂自在. 以善惡業隨

類受身苦樂之果. 隨業異熟所以惡業十不

善等勿令親近理須遠離. 何假言哉. 十不善

者. 身有三種行殺盜□. 口有四種. 妄言綺

語惡口兩舌. 意有三種. 謂貪瞋癡. 如玆總結

名爲十惡. 承此果報生於三塗. 能□十惡

名爲十善. 若離殺生十惡緣等得生天上幷

及人間生於勝處. 從此身上聖位已來若能

修行皆得成就. 當知. 十善應勤修學人中修

善知諸法相名爲丈夫. 善能□量眞俗二諦

得悟自他二性之理. 此中世諦法相因緣所

生. 幻化如夢如二如溫. 界入善與不善有

福無福. 世出世間法相種種相貌分別. 但假

言詮顯彰表示一切諸相. 有漏之法皆自然

性無常苦空無我爲相. 所言無漏法者. 空無

我故如是二諦知一切法輪□. 無明行識名色

六入觸受愛取有生老死十二因緣如輪流轉

經數: 二八一八

經名: 大乘二十二問本

頁數: 一一八四

上	欄

於六道生受苦溫身. 各各隨稟根器利1鈍隨

類得成. 所言解脫聖所依地. 其*鈍根性受

聲聞乘. 中根之者□支佛果. 隨根所證各各

差別. 無上大乘等爲三種. 其*鈍根者證於

小乘. 但能自利無益他義. 厭生死苦修寂滅

樂. 捨諸不善禁根境識. 初觀四諦修證預流

八輩等地無餘涅槃. □支佛者觀四諦法因

緣所生遂滅生死之原. 證於聖道無餘涅槃.

具上人智取向大乘生死涅槃不分別. 二自

利利他無上菩提. 菩薩大慈修助道法. 從2從

極喜地乃至法雲. 次第修行證菩薩. 已仍修

六度布施愛語利行同事四攝之法福智具足

成不思議無上上智. 獲十力四無所畏具足

成就. 證於佛地利樂衆生. 盡生死際不般

涅槃

大乘纂要義一卷3

4大乘二十二問本

5見有五[&FFFF]#□法執□世間□□若深

涅槃. 不樂住世救拔群品. 是故聲聞緣

覺之行. 若初發心修行

前境界修無相法離一切

相. 都無所得了人法空故□著

了法空故不樂涅槃. 不向聲聞

緣覺之行	空能離凡夫二乘

菩薩行. 故維摩經云. 非凡夫行非賢聖行. 是

中	欄

菩薩行. 此菩薩行契順眞如. 離一切相. 一切

分別. 故離凡夫世俗之地不向聲聞緣覺之

行. 能爲衆生說如是法. 令離一切煩惱之苦.

故修無念離一切相. 卽此是

第二問云. 又不退入行菩薩內所思意外身

顯現法中內修第一行法何是外行. 第一法是

何  謹對所問. 深遠文意難知. 須述兩解以

通妙趣. 第一釋云. 夫云不退總有三種. 一信

不退. 卽十住初自信己身. 有眞如法性無動

念. 是本源心. 由有此性決定成佛. 深信解故

分證眞如. 決定不退. 大乘正信心亦不退轉

趣入. 二乘亦能權現化作. 佛身八相成道利

衆生事由得定信成. 此功能故此菩薩名信

不退. 二證不退. 卽初地位斷分別障正證眞

如. 一念能至百佛世界供養百佛. 請轉法輪

開導群生拔濟云識. 由證眞如離分別故. 不

起一切煩惱. □□永不退失. 眞無漏故此菩

薩名證不退. 三行不退卽入八地. 常任運住

純無性心. 在法□流任運而轉萬行倍增. 外

雖起化不動無相. 內雖無動外化無窮. 由不

退動無相行故. 此位菩薩名行不退. 今此文

中言不退者. 卽此三位不退人也. 言入行者.

行謂行位. 卽入此三不退位也. 此諸菩薩內

心所有思惟意樂. 爲化衆生外起作用. 是

故名爲外身顯現. 卽彼所修無相妙行. 多爲

內修第一法行. 第二釋□言不退者卽不動

也. 若心無念名爲不動. 若至無念不動行中.

名爲不退入行菩薩. 內心所有思惟意樂. 行

住坐臥常現在前. 所修行中是故名爲外身

下	欄

顯現. 而其內修無相妙行常不動念. 名爲內

修第一行法

第三問云. 修身口意從初至修行. 行如何

謹對. 修身口意須戒定惠. 言修戒者復有三

種. 一攝律儀戒. 離身口意所有十惡. 二攝善

法戒. 卽身口意所修行十善. 三攝衆生戒. 卽

行十善利益衆生. 修行如此三聚淨戒. 卽是

初修身口意也. 言修者. 身定. 謂卽結跏趺

坐不低不□不傍不側. 故經偈云. 見盡結跏

趺像魔王尙驚怖. 何肉入道人端坐不傾動.

口定謂卽言成准的. 語行相應心口皆順. 如

說能行如行能說. 楷定正邪命物歸信. 心定

謂卽遠離散亂. 常在有相無相三昧. □不遠

離心一境性. 有相定者卽經所說. 觀佛三昧

觀淨土等. 無相定者. 卽經所說. 離一切相一

切分別. 身口意業能如是. 定卽是次修三業

地也. 言修慧者. 身慧有二. 有相無相二種

別故. 身謂眼耳鼻舌身也. 身者聚義. 聚此五

種總名爲身. 此五雖無計度隨念. 而亦得有

微細分別. 能取色聲味觸境而生戀著. 於此

五塵有二種慧. 若能了知是非好惡. 不迷不

謬. 名爲世間有分別慧. 若於此五無所分別.

雖聲聞知而不貪著. 是卽名爲無分別慧. 卽

修身業所有慧也. 口業慧者亦有二種. 有相

無相二種別故. 辨說善惡命衆生知. 是名

有相口業慧也. 雖能說別德失差別. 而於其

中爾著語相. 雖終日語而無所語. 雖常說法

而無所說. 是卽名爲無分別語. 是名依慧所

修語也. 言意慧者亦有二種. 有相無相二種

經數: 二八一八

經名: 大乘二十二問本

頁數: 一一八五

上	欄

別故. 若意了知一切

諸法善惡得失因果差別捨惡從善名有相

慧. 能於此中都無所得. 於一切法無所取捨

心念不生. 名無相慧. 若身口意依如是慧而

修行者. 是究竟修身口意也

第四問云. 又今處於五濁惡世自說無縛彼

亦無解義如何者  謹對. 濁者滓穢不淸淨

義. 衆生所以處濁劫者. 由自身命不淸淨故.

衆生及命皆渾濁者. 由煩惱濁. 有煩惱者. 由

其見濁妄見塵沙. 遍處生執不淸淨故. 名之

爲濁衆生. 本性卽是眞如. 常樂我淨具□沙

德. 自皆本源妄生諸見. 起煩惱業受苦無窮.

眞樂本消失而不知. 妄苦本空得而不覺. 如

是一切皆從見生. 見濁不生諸濁皆靜. 若

離妄念照達心源. 淨相尙無濁相. 寧有離淨

濁相. 不見身心無□無□. 誰縛誰解. 了無解

縛. 乃能離縛. 但自無縛彼亦能解. 如斯妙

義著在群經. 伏願彼尋照然自見

第五問云. 佛有有餘無餘涅槃爲別實有爲

復假說  謹對. 言涅槃者. 是圓寂義. 圓謂圓

滿具衆得故. 寂謂寂淨異苦障故. 涅槃不同.

諸敎異說就要而言不過四種. 一者自性淸

淨涅槃. 謂一切法本眞如理. 雖有容染而本

性淨. 具無邊德湛. 若虛空一切有情平等共

有. 其性本寂故名涅槃. 二有餘依涅槃. 謂

卽眞如出煩惱障. 此有二種. 若二乘人至無

學位此生死苦身之上斷煩惱障顯眞如性心

德寂靜. 名爲涅槃. 而此苦身尙未棄捨苦未

寂靜. 名爲有餘依. 言餘依者卽苦身也. 若

中	欄

佛世尊煩惱雖盡. 身心寂靜名爲涅槃. 有餘

無漏常樂我淨功德身在. 依此身上所得涅

槃. 是故名爲有餘依涅槃. 三無餘依涅槃. 謂

卽眞如出世死苦. 此有二種. 若二乘人至無

學位. 一切煩惱先以斷盡. 今復更厭此苦依

身. 以滅盡定滅其心智. 又自化火焚分段身.

無苦依身. 諸苦永寂. 是故名曰無餘依涅

槃. 若佛世尊. 無漏功德. 所依身上. 一切煩

惱. 生死苦惱. 悉已寂靜. 永無苦惱餘所依故.

是故名曰無餘依涅槃. 四無住處涅槃. 謂卽

眞如出所知障. 大悲大智常所輔翼. 由斯不

住生死涅槃. 利樂有情窮未來際. 用而常寂

故曰涅槃. 若諸菩薩至第五地. 能斷下乘般

涅槃障. 能證眞如無住眞理. 名爲分得無住

涅槃. 若佛世尊一切障盡. 摩訶般若解脫法

身三事圓滿. 名大涅槃. 四涅槃中一切衆生

皆有初一. 二乘無學容有前三. 唯我世尊可

言具四. 旣四涅槃皆依眞立. 就其不同據. 其

眞如體無差別故. 佛身上有餘無餘但幻義

存. 實無有二

第六問云佛有三身其法身者周遍法界化身

各各在一切佛而應身有一有異  謹對. 然

其佛身諸敎異說. 或開. 或合. 義理多門. 今者

先明佛身之相. 次則顯其開合之門. 然後答

其所問之義. 統論諸敎有五佛身. 第一身者.

是諸如來眞淨法界具無數量其常功德. 無

生無滅湛. 若虛空一切如來平等共有此. 有

二名. 一名法身. 是報化身. 諸功德法所依止

故. 二名自性身. 眞如乃是諸法自性. 是報

下	欄

化身實自性故. 第二身者. 是諸如來三無數

劫所集無邊眞實無漏自利功德. 感得如是

淨妙色身. 諸根相好一一無邊相續. 湛然盡

未來際. 此有三名. 一名法身. 諸功德法所集

成故. 二名報身. 以果酬因受樂報故. 三名

自受用. 唯自受用妙法樂故. 第三身者. 謂諸

如來三無數劫所集無邊利他功德. 隨住十

地菩薩所宣所顯漸勝相好之身. 此有五名.

一名他受用. 命他受用好法樂故. 二名報身.

酬報菩薩見佛因故. 三名應身. 應諸菩薩淨

心現故. 四名化身. 前後改轉如變化故. 五名

法身. 諸功德法所莊嚴故. 第四身者. 是諸

如來大慈悲故爲未登地. 諸菩薩衆二乘凡

夫所現微少粗功德身故. 此有三名. 一名化

身. 以非眞身如化現故. 二名應身. 但應凡

小心所現故. 三名法身. 亦功德法所集聚故.

第五身者. 是諸如來爲化六道外道等類諸

衆生故所現種種異類身相. 此有二名. 一名

化身. 但是暫時變化現故. 二名應身. 暫應六

道衆生現故. 非法者. 非功德法集成相故. 明

佛已顯開合者. 或有聖敎開爲五身. 依廣義

門是分別故. 或有聖敎開爲四身. 卽五身

中前之四身不說第五第四攝故. 暫時化現

非久住故. 或有聖敎合爲三身. 謂法報化. 此

有三義. 或合五. 中前之二身名爲法身. 其

第一身是眞如理. 其第二身是眞如智. 理智

無別合爲一故. 金光明經說法如如智名法

身故. 其報身者. 卽是五中第三佛身報諸菩

薩功德因故. 其化身者. 卽五中第四化身. 謂

經數: 二八一八

經名: 大乘二十二問本

頁數: 一一八六

上	欄

地前凡小現故. 第二義者. 或初法身卽前五

中第一佛身. 是諸功德法之體故. 言報身者.

合前五中第二第三. 有經論中皆名受用. 爲

自爲他受樂報故. 化身卽是五中第四義如

前說. 此依大乘經論說也. 小乘經論口法

報化三身之義. 與此不同. 言法身者. 卽是如

來無漏戒[&FFFF]#定[&FFFF]#慧[&FFFF]#解脫[&FFFF]#解脫智見[&FFFF]#.

此五是其功德之法. 是諸賢聖所依體故名

爲法身. 言報身者. 卽是王宮父母所生三十

二相八十種好. 酬報過去因果故. 言化身者.

卽是如來所現神通化相. 卽是此有二種. 一

者共有. 卽同二乘所有現化十八變等. 二

不共有. 卽如經說. 如來所現大神變身. 或有

聖敎合爲二身. 一者法身. 卽合五中前之二

身. 二者化身. 卽合五中後之三身. 義如前說.

或有聖敎合爲一身. 卽是五中前之四身皆

功德法總名爲法. 自體依止聚集義故總名

爲身. 顯開合竟. 答所問者. 所言法身周遍法

界. 此依五中前二身說眞如妙理及能證智

平等皆遍故. 化身各各在一切佛. 卽是五中

第四佛身隨彼彼佛所現別故. 應身爲一爲

異義者. 此應身卽當五中第三佛身. 此佛應

身隨應十地菩薩所現. 初地菩薩所現佛身

坐百葉蓮花臺上有一大千世界. 其佛身量

稱彼蓮花. 二地所見千葉蓮花. 三地所見坐

萬葉蓮花. 乃至十地如是轉增. 初地見小. 二

地見大. 同處同時不相障□. 不可言一. 不可

言異. 不可言一者. 十地所見各不同故. 不

可異者. 所見之佛無別處故. 一刹那中含三

中	欄

世劫. 一佛住處有一切佛. 一切國有一切佛.

一卽一切. 一切卽一. 同處同時不相障□. 以

諸色法無實體故. 眞如理智無限□故. 如衆

□者. 同於一處所見差別不相障□. 如衆燈

光各遍似一. 由是義故非但諸佛所現. 應身

非一非異. 乃至報化身亦爾

第七問云. 佛有一切智因縱修行六波羅蜜

但本性淸淨湛然不動是一切智此二種如何

謹對. 佛一切智有因有緣. 因緣具足乃得

成就. 本性淸淨湛然不動是一切智者. 據有

因說也. 因縱修六波羅蜜成一切智者. 就具

緣說也. 因緣具足一切智成. 隨闕一種則不

成就. 此中隨闕因緣義者. 雖有內因. 若不修

行十波羅蜜無由能成佛一切智. 若雖修行

十波羅蜜而心取相乖背本因亦不能成佛一

切智. 故起信論云. 如是報身功德之相. 因

波羅蜜無漏行薰. 及由眞如不思議薰. 內外

二重之所成就一切智用在於報身. 報身尙

然. 智何不爾

第八問云. 衆生若行諸菩薩行發菩提心如

何發行  謹對. 夫欲修行菩薩行者先須發

起大菩提心. 然此發心有其二種. 一令初根

發有相心. 二令九機發無相心. 所言有相菩

提心者. 復有三種. 一厭離爲心. 爲說世間生

死苦惱. 令其厭離不樂有爲. 永斷諸惡爲出

離因. 二欣樂菩提心. 爲說佛身無量功德究

竟安樂. 令其欣樂修行諸善爲成佛因. 三

悲愍有情心. 爲說悲愍一切衆生自得無量

勝妙功德. 令生廣大救度之心. 此三名爲大

下	欄

菩提心. 由有此心能行萬行故. 經說言此名

加行持. 能持六度加勝行故. 所言無相菩提

心者. 菩提名覺. 卽是眞如. 此性澄淸離一切

相. 但離妄念覺道自成. 何假起心外念心取.

若發心念外心菩提. 此乃妄心返成流浪. 縱

修萬行豈成菩提. 令者但能一切不發. 是名

眞實發菩提心. 所言菩提旣卽是覺. 不被一

切煩惱破壞. 卽是諸法眞實眞心. 所言發

者. 卽是顯發. 但能不起一切妄情. 菩提眞心

自然顯發. 是名眞實發菩提心. 雖名發心而

無所發. 由無所發無所不發. 乃是廣發大菩

提心. 非但爲發菩提心. 亦名眞行菩薩. 妙

行如前三種發菩薩心. 若無後說眞實發心.

縱多劫修終滯生死. 如斯解釋深契佛心. 亦

順大乘無相妙理

第九問云. 十地菩薩幾地有相幾無想有想無

想何者是行  謹對. 夫想與相心境不同. 想

謂心想. 相謂境相. 心境互依不可離別. 今所

問者. 約心想言經論所明. 就相境說故攝大

乘. 唯識等論說五地前. 有相觀多無相觀少.

至第六地有相觀少無相多. 七地能得純無

相觀. 雖□相續由有功用. 若至第八不動地

中. 常任運住純無相觀. 有相功用永不現行

故. 此八地初一念心所生功德. 過前兩大

阿僧祇劫所行萬行功德善根. 第二念後倍

倍增勝. 此以知. 修無相行百千萬億□河沙

倍勝有相行. 然菩薩萬行皆修. 但於所修心

無所住. 是卽名爲無相勝行. 不以無相都無

所修. 祇以有相心有□故不能遍修一切諸

經數: 二八一八

經名: 大乘二十二問本

頁數: 一一八七

上	欄

行. 是故無相心無□故乃能遍修一切妙行.

故經論說八地已上心無□故一切行中起一

切行法. □流中任運而轉. 刹那刹那功德增

進. 如是皆由得無相行. 是故相是眞實行

第十問云. 菩薩具修諸解脫門行法如何

謹對. 然解脫門有其多種. 如花嚴經. 善財童

子百二十處心善知識. 一一皆爲說解脫門.

事具經文雖以備載. 就本而論具說一種. 若

入此門諸門皆具. 謂一切法皆不離心. 若心

離念無所分別心無□□. 卽心解脫. 諸解脫

門從玆證得. 故經偈云若分別境相. 卽墮於

魔網. 不動不分別. 是則爲解脫. 又經偈云. 相

縛縛衆生. 亦由塵重縛. 善雙修正觀. 方萬得

解脫

第十一問云. 菩薩法身與佛法身同不同者

謹對. 大般若經最勝天會所說法喩正與此

□. 今者謹依經文而說. 最勝天王重白佛言.

如來法身菩薩法身如是二身有何差別. 佛

告最勝天王. 當知. 身無差別功德有異. 身無

別者. 同一眞如無別體故. 功德異者. 由滿未

滿有差別故. 菩薩法身功德未滿. 如來法身

功德已滿. 譬如無價末尼寶珠. 若未施功瑩

瑩莊飾. 與施功力瑩莊飾. 如是二相雖有差

別而其珠體卽無差別. 當知. 此中道理亦爾.

同不同義如經可知

第十二問云. 菩薩涅槃及與轉□□不分別

義如何者  謹對. 夫見涅槃由執生死. 不見

生死. 何執涅槃. 旣都無見. 於何分別. 具如二

乘朱離法執. 不了諸法皆從念生. 執有離心

中	欄

生死苦法. 見身心外別有涅槃. 執涅槃故妄

起欣心. 著生死故妄生厭離. 是故欣厭皆是

妄心. 其由怖夢虎而生姪. 翫空花而自樂. 菩

薩了達照見心源生死本空亦可所厭. 涅槃

無相於何所欣. 了空無相別念不生輪□涅

槃. 故不分別

第十三問云. 菩薩所知不善涅槃不染世間

依何法者  謹對. 菩薩了知. 法從緣起如幻

如化非久非堅. 旣知諸法虛妄不眞. 何彼世

間法所染汚. 此依初敎作緣起觀. 知世如幻

能不染也. 若能了達一切唯心. 法從心生. 心

外無法. 今所見者. 但見自心. 離之外都無所

見. 旣無外法何染世間. 此依終敎作唯識觀.

乃能不染世間法也. 若了境界唯是自心. 外

境旣無. 心內何見. 心旣無. 見念本不生. 一切

皆如. 何所染汚. 此依頓敎作眞如觀. 則於世

間無能所染. 旣知世法一切皆如本來涅槃.

何所取著. 雖在世間世法不染. 雖得涅槃而

不樂著. 卽是無住大般涅槃. 是故菩薩依此

三種所說法門無染著也

第十四問云. 又大乘法智慧方便二種雙行

衆生欲行如何起行菩薩自在則可能行衆生

不然何能行者  謹對. 此中義理意取難知.

若不審詳□身妙旨. 今於此中略述兩解. 一

云. 大乘之法有俗有眞. 俗則諸法若有若空.

眞謂都無空之與有. 爲照空有智慧要存. 爲

泯有空. 方便須立. 照空有故俗智得生. 泯空

有故眞如成就. 若唯照俗未[&FFFF]#輪□. 若但觀

眞不起悲濟. 照俗之行由智慧成. 證眞之功

下	欄

雙行. 自行化他闕一不可. 若無自行不異凡

夫. 如不化他乃同小聖. 此中智慧卽是自行.

以實智慧澄眞如故. 言方便者. 卽是化他以

權方便化衆生故. 鳥具二習乃得翔空. 車有

兩輪方能載陸. 旣知智慧方便二門. 凡夫欲

行但依此理不能依孝. 卽是凡夫. 若能修行

是稱菩薩. 凡夫不孝是繫縛人. 共能行成自

在者妄. 先修孝成自在人非. 先自在然後修

孝故. 凡夫者亦能修行

第十五問云. 聲聞緣覺菩薩三乘於六塵境

各如何見  謹對. 三乘所見理合不同. 然其

二乘多分相似故. 有聖敎合名下乘. 見有六

塵不差別. 而與菩薩顯不同者. 佛法理門總

有四種. 因緣唯識無相眞如. 二乘之人唯

了初一. 知一切法皆從因緣生. 六塵境界皆

是實有. 見染見淨有愛有憎. 不了第二唯識

門故. 未達諸法皆從心生. 執六塵境心外實

有. 不達第三無相門故. 不許諸法本性□空.

遂執六塵實有自性. 不達第四眞如門故. 不

□諸法平等皆如. 遂執六塵一一差別. 菩

薩具解四種理門. 悟六塵境假從緣起. 緣無

自性一切皆空. 心生卽生. 心滅卽滅. 若離心

妄平等皆如. 無是無非無取無捨. 宛然而有.

宛然而空. 此是菩薩所見相也. 聲聞緣覺執

相未亡故與菩薩所見別

第十六問云. 緣覺聲聞菩薩三乘初發心相

行法如何   謹對. 夫發心者皆由因緣. 因謂

衆生出世本性. 此性卽是諸法眞如. 由有此

性當得出離. 然爲無明所覆障故輪轉三界.

經數: 二八一八

經名: 大乘二十二問本

頁數: 一一八八

上	欄

比溺死生受苦無窮不能出者. 皆由不聞三乘

正法. 此三乘法法界所流故. 能熏發眞如本

性. 令其起三乘之心. 此義云何. 謂佛世尊證

眞如性. 此性卽是出世正因. 如其所證爲衆

生說. 擊發本性故能發心. 故發心因是眞如

性. 發心緣者. 由聞三乘. 聞大乘法發大心

者卽名菩薩. 聞緣覺法發緣覺心名爲緣覺.

聞聲聞法發聲聞心卽名聲聞. 今此菩薩發

心相者. 謂聞大乘所說正法. 說有爲法過患

極多. 世間諸法皆破壞. 諸佛功德最勝無邊.

二乘極果非是究竟. 四生五趣同一眞如. 一

切衆曾爲父母. 流浪生死受苦無窮. 發心救

度功德無量. 行菩薩行能利自他. 勇猛修行

速成佛果. 由聞正法能起信心. 深厭世間

有爲過患. 於佛功德深起願心. 於諸衆生普

欲救度. 因此能發大菩提心. 勇猛修行菩薩

妙. 此是菩薩發心相也. 緣覺乘人發心相者.

此由宿世善根所成. 於證果時出無佛世. 故

發心相微隱難知. 謂於過去種善□時. 遇緣

便修不念果報. 佛聞正法便起信心. 亦不思

惟勝劣德失. 但樂早得出離涅槃. 不樂世間

生死果報. 由此成就解脫善根. 善得人身生

無佛世. 宿世所種善根力强. 暫過外緣成緣

覺果. 及得果已不樂度人. 常厭喧煩樂獨善

寂. 故有經中名爲獨覺. 此是緣覺發心之相.

聲聞乘人發心相者. 謂曾聞說四諦法門. 知

苦斷集證滅修道. 知此身因煩惱集. 若欲出

苦要斷集因. 若永斷集證涅槃樂. 修八聖道

以爲正因. 聞此法已深起願心. 便能修行戒

中	欄

空智慧. 解脫分善從此得成. 由此善根生於

佛世. 遇佛聞法便得涅槃. 此卽聲聞發心相

也

第十七問云. 又此三種皆入涅槃聲聞緣覺

菩薩涅槃各如何者  謹對. 經說三乘皆同

涅槃. 然其涅槃應有差別. 聲聞緣覺勝劣雖

殊. 而彼所證同我空理. 故二乘者涅槃不殊.

今以二乘同一位說. 謂二乘人於此身上所

得涅槃名有餘依. 煩惱雖盡苦身在故. 飢渴

寒熱衆苦極多. 深厭此身欲心棄捨. 以滅盡

定滅其心智. 又身化火焚滅此身. 身心都無

如燈二滅. 衆苦俱寂名無餘依. 如太虛空寂

無一物. 此是二乘所得涅槃. 二乘之人作如

是見. 菩薩所得涅槃義者. 於此義中有其二

說. 一依唯識漸敎說者. 地前菩薩未得涅槃.

一切苦障皆未斷故. 地上雖得百法明門. 能

證二空眞如妙理. 爲化衆生起煩惱故. 不得

名曰有餘涅槃. 未捨生死有微苦故. 不得名

曰無餘涅槃. 由有下乘般涅槃障. 由是未得

無住涅槃. 要至第五地方斷此障. 故至五

地方能證得無住涅槃. 此是菩薩涅槃相也.

二乘所得是有無餘. 菩薩所得是無住處. 故

與二乘涅槃別也. 此依漸敎作此分別. 若依

頓敎分別說者. 菩薩能了一切皆空. 一切萬

法從心起. 心若不動一切皆如. 能除分別

執著心故. 了眞實相不起妄心. 卽是淸淨涅

槃妙理. 雖得此理都無所得. 由無所得無所

不得. 無所得故離諸苦障. 是無餘依. 無不

得故功德成就. 是有餘依. 生死涅槃但無所

下	欄

住. 是無住處. 由無所得自性無染. 是名自性

淸淨涅槃. 此是頓敎涅槃相也. 是謂三乘涅

槃差別

第十八問云. 大乘經中有說三乘是方便說

或說究竟或說二乘皆得成佛或說二乘不得

成佛義如何者  謹對. 佛法敎深廣無邊. 隨

所化宜隱顯異說. 顯卽究竟眞實理門. 隱卽

方便隨轉理門. 隨轉理門是不了義. 隨小乘

宗義可轉故. 眞實理門是眞了義. 是實大乘

圓極理故. 由有二種理門別故. 經或說有定

姓二乘. 或經說有不定姓二乘. 或得成佛. 或

不成佛. 總說須然別分別者. 略明種姓有其

二門. 一就種子別立五乘. 二就眞如唯立一

姓. 初約種子立五姓者. 無盡意等諸經所說.

一切衆生有五種姓. 一無種姓. 謂無三乘出

世種子. 由此畢竟常處凡夫. 二聲聞姓. 謂卽

本有聲聞種子. 由此定成聲聞菩提. 三緣覺

姓. 謂本有緣覺種子. 由此定成緣覺菩提. 四

佛種姓. 謂卽本有佛種子. 由此定得無上菩

提. 五不定性. 謂具三乘無漏種子. 由此漸得

三乘菩提. 此種子非是新生. 從本已來法爾

而有. 諸經論中言佛性者. 卽是第四成佛正

因. 由有此性當成佛故. 故此種子名爲佛性.

不以眞如名爲佛性. 若以眞如爲佛性者. 草

本瓦石皆有眞如. 則草木等皆應成佛. 經說

衆生得成佛者. 唯約有此佛種性人. 而說一

切皆成佛者. 卽是一切有佛種者. 非前三類

皆得成佛. 經說二乘不成佛者. 說第二三決

定性人. 定入涅槃不成佛故. 有說二乘得成

經數: 二八一八

經名: 大乘二十二問本

頁數: 一一八九

上	欄

佛者. 唯約第五不定性人. □心向大乃成佛

故. 經說闡提不出世者. 但約第一無種性人.

無三乘因永比溺故. 衆生旣有如是五性. 故

佛爲說五乘法門. 爲 第一人說人天法. 五戒

十善生人天故. 爲第二人說四諦法. 命觀染

淨成阿羅漢故. 爲第三人說十二因緣. 令

觀因緣成緣覺故. 爲第四人說波羅蜜. 令修

萬行得成佛故. 爲第五人具說三乘. 令漸修

行成佛果故. 旣有如是定性三乘. 故三乘法

是其實理. 而有經中說一乘者. 但爲別攝不

定性人. 令捨二乘向佛果故. 就權方便假說

一乘. 定性二乘若成佛者. 則一乘法應是眞

實. 何故深蜜及諸經中說一乘法是不了義.

後約眞如立一性者. 卽涅槃等諸經皆說一

切衆生皆有佛性. 卽是諸法眞如一切衆生

平等共有. 由有此性皆得成佛. 故說衆生皆

唯一性. 旣諸衆生皆當得佛. 卽一切行皆順

眞如. 是故唯立一乘正法. 而經有說五乘

性者. 但由無明厚薄不同. 出世因緣有小有

大. 故有五乘種性差別. 無明厚者未起信心.

是阿闡提名無種性. 無明薄者發出世心. 隨

同三乘成三乘性. 故有三乘決定性人. 若

於三乘俱可愛樂. 是故名爲不定性人. 此五

種性旣近熏成. 近可令其得利樂故. 故佛隨

姓爲說三乘. 爲無姓人說人天法. 爲三乘人

說三乘法. 然其三乘有隱有顯. 初爲別攝

小乘姓人. 令其證得小乘果故. 是故隱覆爲

說小乘. 不言所說是小乘法. 不道別有無上

大乘. 佛說自身是阿羅漢. 我與汝等同在一

中	欄

乘. 衆生由得成聖果. 不知別有究竟大乘. 執

我與佛等無差別. 世尊爲破如是執著. 及爲

別攝大乘姓人. 令普修行大乘法故. 更爲顯

說三乘法門. 乃說三乘是其實理. 言一乘

者是權敎門. 解深密經依此而說. 此就粗淺

近緣門說. 有此五性三乘法門. 若就眞如微

細正因. 一切衆生皆有佛□. 是故究竟唯有

一乘. 一切二乘皆得成佛. 決定實無定性二

乘. 十方佛土唯一乘法. 故知. 實理唯一佛

乘. 法花經等依此而說. 而深密經言一乘法.

不了義者一乘有二. 一者方便. 卽前所說合

三爲一. 權說一乘. 二者眞實. 卽法花說會

三歸一. 實說一乘. 深密所言一乘之法. 不了

義者說前一乘. 非說法花後敎一乘. 在深密

後說法花故. 旣知衆生皆有佛性. 一切皆得

成佛菩提. 故無一分無性衆生. 盡未來際不

出離者. 亦無一類定性三乘. 定入涅槃不□

心者. 如此說者是小乘敎. 設有大乘作此說

者當知. 皆是隨轉理門. 非是大乘究竟實

理

第十九問云. 經說聲聞所得涅槃與佛無異

後智三身一切□滅猶如燈焰滅卽無餘此是

定說是不定說  謹對. 聲聞涅槃與佛全別.

言無異者是小乘宗. 佛爲化彼下性衆生. 令

其證得阿羅漢果. 說身極苦令起厭心. 但有

身者皆是苦惱. 故得涅槃一切皆滅. 由此永

寂安樂無爲. 而我修行成此滅度. 我所得者

汝亦得之. 故說三乘同一解脫. 說佛與彼

同一涅槃. 後智三身一切皆滅. 如燈焰滅餘

下	欄

燼亦無. 依小乘宗而作此說. 據其實理或卽

不然. 言涅槃者是圓寂義. 圓謂圓滿三德具

足. 寂謂寂靜. 衆苦皆無. 三身若無說難圓寂.

四智旣滅誰證涅槃. 故佛涅槃非是永滅. 萬

德具足衆善斯圓. 據此涅槃唯佛獨有. 故

聲聞等未得涅槃. 方便門中說. 聲聞得涅槃

不同有其二種. 一者方便. 二者眞實. 方便涅

槃又有二種. 一者外道. 二者聲聞. 外道卽

以生無想天. 生無色界離欲界苦. 假說涅槃.

聲聞卽以斷粗煩惱入滅盡定. 粗動息滅名

曰涅槃. 亦與外道涅槃差別. 外道滅度不離

四生. 聲聞涅槃乃出三界. 雖與外道滅度不

同. 亦與大乘涅槃有異. 大乘所得究竟無餘.

眞實無爲常樂我淨. 聲聞所得但名有餘. 未

名無餘究竟滅度. 有三種餘非無餘故. 言無

餘者. 一煩惱餘. 卽所知障二業行餘. 卽無

漏業三果報餘. 卽意生身總說雖然別分別

者. 以諸聖凡有二種障. 由此能感二種生死.

以煩惱障從我執起. 能發凡夫五趣漏業. 能

感凡夫分段苦身. 以所知障從法執生. 能發

聖人淨分別業. 感得聖人變易苦身. 二乘已

能斷煩惱障. 滅有漏業離三界生. 能得有

餘涅槃樂故. 厭此粗苦所依身心. 欲入無餘

寂滅安樂. 以滅盡定滅其心智. 又以化火焚

燒苦身. 謂言一切如燈焰盡. 所滅心者滅六

識心. 豈能滅得阿賴耶識. 所焚身者焚分段

身. 豈能焚得變易身相. 非彼知見不能除故.

分段身心雖然滅已. 由所知障不能滅故. 後

無漏業亦不捨故. 阿賴耶不可段故. 法示

經數: 二八一八

經名: 大乘二十二問本

頁數: 一一九○

上	欄

皆有變易報續. 此變易報名意生身. 此身

微細餘不能見. 欲入滅時滅六識故. 意生身

上六識不行. 如重醉人都無知覺. 後滅盡定

勢力盡故. 佛悲願力所資重故. 還從定起

如重醉醒. 見意生身在佛淨土. 始知不是無

餘涅槃. 故楞伽經依此偈云. 三昧酒所醉乃

至劫. 不覺酒消然後可覺得佛無上身. 又

智度論依此說云. 有妙淨土出過三界. 諸阿

羅漢生在其中. 旣聲聞等心得涅槃. 豈更

與佛涅槃無異故. 前所言三乘涅槃與佛同

者. 是不定. 定執見小乘妄興此論. 達觀君子

□可從之

等二十問云. 大乘經說一切諸法皆無自性

無生無滅本來涅槃旣示如何更須修道一切

自然得涅槃故 謹對. 佛說法空爲除有執.

有執除已空法亦除. 若更執空□成重過. 如

藥治病病息藥亡. 旣於藥病皆不合留. 故於

有空□不可著. 故深密經依此義云. 勝義生

菩薩白佛言. 世尊世尊初說一切諸法. 生相

滅相未生令生. 生已相續增長廣大. 世尊復

說. 一切諸法皆無自性. 無生無滅本來寂靜.

自性涅槃未知. 世尊是何密意. 世尊告言. 我

初爲彼未種善根  令得種故. 未滅諸障令

其滅故. 未滅資糧令成熟故. 故爲宣說生相

滅相. 未生令生生已相續. 若諸衆生已種善

根. 已滅諸障. 已能成熟福知資糧. 然由未能

除其執著. 未能證得安樂涅槃. 故我爲說一

切諸法. 皆無自性無生無滅. 本來寂靜自性

涅槃. 若諸衆生已種善根. 已滅諸障已成資

中	欄

糧. 是智慧類非愚癡類. 聞我說是無自性法.

便能信受善解佛意. 如理修行而離執著. 證

得究竟安樂涅槃. 此無自性無生滅法. 則

於彼人成大利益. 若諸衆生未種善根. 未滅

諸障. 未成資糧. 聞我說是一切諸法皆無自

性無生滅法. 雖能信受不能善解. 所說意故

而定執著. 由執著起斷滅見. 執一切法實無

性等. 於諸善法不肯修行. 不種善根不滅諸

障. 不能成孰福智資糧. 誹謗一切有自性

法. 破滅一切功德善根. 故無自性甚深妙法.

卽於彼人成大衰損. 經文極廣旨散文弘. 故

於今者探意而說. 至敎昭著自可依憑. 如或

廣明恐成繁重

第二十一問云. 其含藏識與大智慧雖有淸

濁是一是異義如何者  謹對. 含藏識是阿

賴耶. 大智慧者卽如來藏. 有大智慧光明性

故. 淸濁雖異性相難分. 由此言之非一非異.

故密嚴經依此偈云. 如來淸淨藏世間阿賴

耶如金與指環展轉無差別. 金與指環喩如

來藏與阿賴耶. 非一異義. 非一異者. 如楞

伽經云. 泥團微塵非一非一異. 金莊嚴具亦

復如是. 謂金全體以成指□. 故金與□不可

一異. 若金與環是一者. □相滅時金體應滅.

環相若滅金體不亡. 故金與環不可言一. 金

與環相若是異者. 豈離金外環相得存. 非可

離環別心金體. 金與環相非一異成. 藏識與

智當知亦爾. 如來藏者卽是眞心. 阿賴耶

者乃是妄識. 眞心淸淨卽是本源. 妄識生滅

乃成流浪. 總說雖然別分別者. 謂如來藏本

下	欄

源眞心. 性雖淸淨常住無爲. 而亦不守本靜

故受無明熏動成妄識. 隨流生死而作衆生.

雖成衆生不失本性. 故離妄識還歸本源. 若

如來藏守常住性. 不作衆生有常邊過. 若如

來藏成衆生時. 失其本性有斷邊過. 旣如來.

藏非斷非常. 故與妄識非一非異. 若定一者

妄識滅時眞心應滅. 卽隨斷邊. 若定異者. 妄

識動時眞心不動. 卽墮常邊離. 此二邊故非

一非異. 所問之因依法性宗. 所對之門依

頓敎立. 與唯識等義稍不同. 宗旨有殊伏惟

昭鑒

第二十二問云. 佛在世時衆僧共行一法乃

佛滅後分爲四部不同於四部中何是一法

謹對. 佛在世時大師導世. 眞風廣局法雨段

霑. 共稟慈尊別無師範. 大土壞道不二法門.

小乘遵途混一知見. □無異轍咸稟通達. 及

至覺歸眞邪魔孔熾群生失脚正法陵夷遂使

一味之法分成. 諸見之宗三藏微言. 食滅

群迷之口競申別趣. 各檀師資互起憎嫌. 更

相黨換始分部執. 盛開二十之名終久流行.

但聞四五云. 說所言四者. 卽是西域. 各有三

藏. 盛行四宗. 一上座部. 二說有部. 三大衆

部. 四正量部. 言五部者. 卽是東方. 但就律

宗有五部. 一者薩婆多. 卽十誦律漢地似行.

二曇無德. 卽四分律漢地盛行. 三彌沙塞. 卽

五分律漢地少行. 四摩訶僧祇. 卽僧祇律漢

地不用. 五迦攝毘耶律空傳律. 各但有戒本.

東方五部從西域來. 西域四部咸傳本有. 皆

稱佛說□號聖言. 今者須明有之始末. 部執